CELEX: 61999CJ0123
Language: da
Date: 2000-04-13 00:00:00
Title: Domstolens Dom (Tredje Afdeling) af 13. april 2000. # Kommissionen for De Europæiske Fællesskaber mod Den Hellenske Republik. # Traktatbrud - Manglende gennemførelse af direktiv 94/62/EF. # Sag C-123/99.

Avis juridique important

|

61999J0123

Domstolens Dom (Tredje Afdeling) af 13. april 2000.  -  Kommissionen for De Europæiske Fællesskaber mod Den Hellenske Republik.  -  Traktatbrud - Manglende gennemførelse af direktiv 94/62/EF.  -  Sag C-123/99.  

Samling af Afgørelser 2000 side I-02881

ParterDommens præmisserAfgørelse om sagsomkostningerAfgørelse
Nøgleord

Medlemsstater - forpligtelser - gennemførelse af direktiver - manglende gennemførelse ubestridt(EF-traktaten, art. 169 (nu art. 226 EF)) 

Parter

I sag C-123/99,Kommissionen for De Europæiske Fællesskaber ved M. Condou-Durande, Kommissionens Juridiske Tjeneste, som befuldmægtiget, og med valgt adresse i Luxembourg hos Carlos Gómez de la Cruz, Kommissionens Juridiske Tjeneste, Wagnercentret, Kirchberg,sagsøger,modDen Hellenske Republik ved fuldmægtig N. Dafniou og fuldmægtig D. Tsagkaraki, Sekretariatet for EF-ret, Udenrigsministeriet, som befuldmægtigede, og med valgt adresse i Luxembourg på Grækenlands Ambassade, 117, Val Sainte-Croix,sagsøgt,angående en påstand om, at det fastslås, at Den Hellenske Republik har tilsidesat sine forpligtelser i henhold til EF-traktaten og i henhold til Europa-Parlamentets og Rådets direktiv 94/62/EF af 20. december 1994 om emballage og emballageaffald (EFT L 365, s. 10), idet den ikke har givet underretning om de love og administrative bestemmelser, der er nødvendige for at efterkomme dette direktiv, eller ikke har truffet de foranstaltninger, der er nødvendige for at efterkomme direktivet,harDOMSTOLEN (Tredje Afdeling)sammensat af afdelingsformanden, J.C. Moitinho de Almeida, og dommerne C. Gulmann og F. Macken (refererende dommer),generaladvokat: P. Légerjustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 11. januar 2000,afsagt følgendeDom 

Dommens præmisser

1 Ved stævning indleveret til Domstolens Justitskontor den 13. april 1999 har Kommissionen for De Europæiske Fællesskaber i medfør af EF-traktatens artikel 169 (nu artikel 226 EF) anlagt sag med påstand om, at det fastslås, at Den Hellenske Republik har tilsidesat sine forpligtelser i henhold til EF-traktaten og i henhold til Europa-Parlamentets og Rådets direktiv 94/62/EF af 20. december 1994 om emballage og emballageaffald (EFT L 365, s. 10, herefter »direktivet«), idet den ikke har givet underretning om de love og administrative bestemmelser, der er nødvendige for at efterkomme dette direktiv, eller ikke har truffet de foranstaltninger, der er nødvendige for at efterkomme direktivet.2 Det bestemmes i direktivets artikel 22, stk. 1, at medlemsstaterne skal sætte de nødvendige love og administrative bestemmelser i kraft for at efterkomme dette direktiv senest den 30. juni 1996, og at de straks skal underrette Kommissionen herom.3 Da Kommissionen ikke modtog nogen underretning om, at der var truffet foranstaltninger med henblik på gennemførelse af direktivet i den græske retsorden, og ikke havde oplysninger i øvrigt, der gjorde det muligt at fastslå, at Den Hellenske Republik havde opfyldt sine forpligtelser, fremsendte den en åbningsskrivelse til den græske regering den 16. januar 1997.4 Da denne skrivelse ikke blev besvaret, tilstillede Kommissionen den 2. oktober 1997 den græske regering en begrundet udtalelse, hvori den opfordrede denne til at træffe de fornødne foranstaltninger inden for en frist på to måneder fra meddelelsen heraf.5 Ved skrivelse af 22. juni 1998 sendte den græske regering Kommissionen et lovforslag med henblik på gennemførelse af direktivet.6 Da Kommissionen imidlertid stadig ikke har modtaget underretning om gennemførelse af direktivet, har den anlagt denne sag.7 Med henvisning til de forpligtelser, der påhviler medlemsstaterne i medfør af EF-traktatens artikel 5 og artikel 189, stk. 3 (nu artikel 10 EF og artikel 249, stk. 3, EF), har Kommissionen anført, at Den Hellenske Republik skulle træffe de nødvendige foranstaltninger for at efterkomme direktivet inden for den fastsatte frist og give underretning herom.8 Den græske regering har ikke bestridt det påståede traktatbrud. Den har imidlertid gjort gældende, at et lovforslag er blevet forelagt de ansvarlige ministre til underskrivelse.9 Da gennemførelsen af direktivet ikke har fundet sted inden for den frist, der er fastsat i den begrundede udtalelse, må Kommissionens påstand i sagen på dette punkt tages til følge.10 Derimod skal Domstolen ikke tage stilling til den manglende underretning om love og administrative bestemmelser, der skulle have været vedtaget for at efterkomme direktivet, idet Den Hellenske Republik netop ikke har vedtaget disse bestemmelser inden for den frist, der er fastsat i den begrundede udtalelse (jf. navnlig dom af 18.5.1994, sag C-303/93, Kommissionen mod Italien, Sml. I, s. 1901, præmis 6).11 Det må derfor fastslås, at Den Hellenske Republik har tilsidesat sine forpligtelser i henhold til direktivet, idet den ikke inden for den fastsatte frist har vedtaget de love og administrative bestemmelser, der er nødvendige for at efterkomme dette direktiv. 

Afgørelse om sagsomkostninger

Sagens omkostninger12 I henhold til procesreglementets artikel 69, stk. 2, pålægges det den tabende part at betale sagens omkostninger, såfremt der er nedlagt påstand herom. Den Hellenske Republik har tabt sagen og bør derfor pålægges at betale sagens omkostninger i overensstemmelse med Kommissionens påstand. 

Afgørelse

På grundlag af disse præmisserudtaler og bestemmerDOMSTOLEN (Tredje Afdeling)1) Den Hellenske Republik har tilsidesat sine forpligtelser i henhold til Europa-Parlamentets og Rådets direktiv 94/62/EF af 20. december 1994 om emballage og emballageaffald, idet den ikke inden for den fastsatte frist har vedtaget de love og administrative bestemmelser, der er nødvendige for at efterkomme dette direktiv.2) Den Hellenske Republik betaler sagens omkostninger.